
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 423 


30 Μαρτίου 2000 


ΑΠΟΦΑΣΕΙ Σ 

Αριθ. 8002/25/95 

Χορήγηση εκλογικού επιδόματος στο αστυνομικό, πυρο¬ 
σβεστικό, πολιτικό προσωπικό, στους Συνοριακούς 
Φύλακες και στους Ειδικούς Φρουρούς του Υπουργεί¬ 
ου Δημόσιας Τάξης, για την έκτακτη απασχόλησή τους 
σε εκλογικής (ρύσεως εργασίες κατά την εκλογική πε¬ 
ρίοδο των Βουλευτικών Εκλογών της 9.4.2000. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 1481/1984 «Οργανισμός του 
Υπουργείου Δημόσιας Τάξης». 

2. Τις διατάξεις της παρ. 3 του άρθρου 20 του Ν. 
2386/1996 «Ρυθμίσεις θεμάτων Εθνικών κληροδοτημά¬ 
των, δημοσίων και ανταλλαξίμων κτημάτων και άλλες δια¬ 
τάξεις». 

3. Τις διατάξεις των άρθρων 4, 5, και 6 του Ν. 2622/98 
(Α’/138) «Υπηρεσίες Συνοριακής Φύλαξης - Δήλωση περι¬ 
ουσιακής κατάστασης αστυνομικών και άλλες διατάξεις». 

4. Τις διατάξεις του άρθρου 9 του Ν. 2734/99 (Α’/161) 
«Εκδιδόμενα με αμοιβή πρόσωπα και άλλες διατάξεις». 

5. Τις διατάξειςτου άρθρου 22του Ν. 2800/2000 (Α’/41) 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις». 

6. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» το οποίο προστέθηκε 
με το άρθρο 27 του Ν. 2081/1992 και αντικαταστάθηκε με 
το άρθρο 1 του Ν. 2469/1997. 

7. Τις διατάξειςτου Ν. 2362/95 «ΠερίΔημοσίου Λογιστι¬ 
κού Ελέγχου των δαπανών του κράτους και άλλες διατά¬ 
ξεις». 

8. Την αριθ. 2/14750 από 22.3.1999 κοινή απόφαση 
Υπουργών Οικονομικών και Δημ. Τάξης, με την οποία κα¬ 
θορίζεται το ποσοστό των δαπανών που πληρώνονται 
σε βάρος της Πάγιας Προκαταβολής της Ελληνικής Αστυ¬ 
νομίας. 

9. Την αριθ. 2015865/2267 από 29.3.1995 κοινή απόφα¬ 
ση Υπουργών Οικονομικών και Δημόσιας Τάξης, με την 
οποία καθορίζεται το ποσοστό των δαπανών που πληρώ¬ 
νονται σε βάρος της Πάγιας Προκαταβολής του Πυρο¬ 
σβεστικού Σώματος. 


10. Το ότι, το αστυνομικό, πυροσβεστικό και πολιτικό 
προσωπικό, καθώς και οι Συνοριακοί Φύλακες και οι Ειδι¬ 
κοί Φρουροί του Υπουργείου Δημοσίας Τάξεως θα απα¬ 
σχοληθούν εκτάκτως και πέραν των κυρίων καθηκόντων 
τους σε εκλογικής φύσεως εργασίες κατά την εκλογική 
περίοδο των Βουλευτικών Εκλογών της 9.4.2000. 

11. Το γεγονός ότι, από τις διατάξεις της παρούσας 
απόφασης, προκαλείται δαπάνη μόνο για το τρέχον 
έτος, σε βάρος του Κρατικού Προϋπολογισμού, ύψους 
9.650.000.000 δρχ. περίπου, η οποία θα καλυφθεί από τις 
πιστώσεις του ΚΑΕ 0538 των Ε.Φ. 43-110 και 43-120, ως η 
αριθ. 2/24351/29.3.2000 απόφαση της 20ής Δ/νσης Προ- 
ϋπολογισμού/Γ.Λ. Κ. 

12. Τις διατάξεις της αριθ. 1107147/1239/0006Α/ 
4.10.96 απόφασης του Πρωθυπουργού και Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (Β'/922), αποφα¬ 
σίζουμε: 

1. Χορηγούμε στο αστυνομικό, πυροσβεστικό και πολι¬ 
τικό προσωπικό καθώς και στους Συνοριακούς Φύλακες 
και Ειδικούς Φρουρούςτου Υπουργείου Δημόσιας Τάξης, 
εκλογικό επίδομα εκατόν εξήντα χιλιάδες (160.000) δρχ. 
κατ’ άτομο για την έκτακτη και πέραν των κυρίων καθηκό¬ 
ντων απασχόλησή του κατά την εκλογική περίοδο των 
βουλευτικών εκλογώντης 9.4.2000. 

2. Δικαιούχοι της αποζημίωσης είναι: 

α. Οι εν ενεργεία Αξιωματικοί, Ανθυπαστυνόμοι, Αρχι- 
φύλακες, Αστυφύλακες και οι Δόκιμοι Υπαστυνόμοι, Αρχι- 
φύλακες, Αστυφύλακες και οι προς αυτούς αντίστοιχοι 
του Πυροσβεστικού Σώματος. 

β. Το πολιτικό προσωπικό του Υ.Δ.Τ., (Κλάδων ΠΕ, ΤΕ, 
ΔΕ και ΥΕ καθώς και το προσωπικό αυτού με σχέση εργα¬ 
σίας ιδιωτικού δικαίου αορίστου και ορισμένου χρόνου 
όλων των κατηγοριών και ειδικοτήτων). 

γ. Οι Συνοριακοί Φύλακες. 

δ. Οι Ειδικοί Φρουροί. 

3. Η δαπάνη του επιδόματος θα βαρύνει τις πιστώσεις 
που έχουν εγγράφει στον ΚΑΕ 0538 των εκτελούμενων 
Π/Υ εξόδων των Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» 
και 43-120 «ΠΥΡΟΣΒΕΣΤΙΚΟ ΣΩΜΑ» και δεν υπόκειται 
σε κρατήσεις. 

4. Η δαπάνη της προηγούμενης παραγράφου όσον 
αφορά το αστυνομικό και πολιτικό προσωπικό, τους Συ¬ 
νοριακούς Φύλακες και Ειδικούς Φρουρούς θα πληρωθεί 

σε βάρος της Πάγιας Προκαταβολής της Ελληνικής 
Αστυνομίας και σε βάρος της Πάγιας Προκαταβολής του 
Πυροσβεστικού Σώματος, όσον αφορά το Πυροσβεστικό 
προσωπικό. 

5. Η παρούσα δεν έχει εφαρμογή για τους τελούντες σε 
καταστάσεις πολεμικής ή μόνιμης διαθεσιμότητας ή σε 
άλλη κατάσταση, ένεκα της οποίας δεν εξετέλεσαν υπη¬ 
ρεσία. 

6. Για όσους θα υπάρξει κώλυμα κατά την εκλογική πε¬ 


ρίοδο, για οποιοδήποτε λόγο, το επίδομα θα περικόπτεται 
ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




